De mange grupper af cyklister blev sendt ud på de nordjyske landeveje fra Aalborg Kaserne i Hvorup. Sidste gang, der blev holdt Nordjylland Rundt, var i 2010, men nu er det populære løb altså tilbage. Foruden kongedistancen på 305 kilometer var der også ruter på 130, 75 og 25 kilometer. Et par cyklister er i løbet af dagen kommet til skade enten ved at vælte eller køre ind i en bil. Men igen er kommet alvorligt til skade. Blandt deltagerne var der glæde over at motionsløbet nu er tilbage. - Det er dejligt at komme ud i naturen og føle samhørighed med andre ligesindede, siger Jacob Lind, der lørdag havde valgt at cykle 75 km.

Referat:
Masser af cyklister på de nordjyske veje i dag. Hele dagen har over 1200 motionscyklister deltaget i Nordjylland Rundt.